ΓΡΑΠΤΗ ΕΡΩΤΗΣΗ E-3422/01

υποβολή: Gerard Collins (UEN) προς το Συμβούλιο

(13 Δεκεμβρίου 2001)

Θέμα: Βελγική Προεδρία και ενέργειες για τις μικρομεσαίες (ΜΜΕπ.) και μικρές επιχειρήσεις

Θα αναφέρει το Συμβούλιο τα μέτρα που έλαβε η Βελγική Προεδρία για την προώθηση της ανάπτυξης των ΜΜΕπ. και των μικρών επιχειρήσεων κατά το τελευταίο εξάμηνο, ιδίως εκείνων των λιγότερο ανεπτυγμένων και νησιωτικών περιφερειών, καθώς και ποιες πρωτοβουλίες θα χρειασθούν περαιτέρω εξέταση στον τομέα αυτό κατά τη διάρκεια της Ισπανικής Προεδρίας·

Απάντηση

(18 Μαρτίου 2002)

1. Ακολουθώντας το πνεύμα των συμπερασμάτων του Ευρωπαϊκού Συμβουλίου της Λισσαβώνας, η βελγική Προεδρία έθεσε τις ΜΜΕ και ιδίως τις μικρές επιχειρήσεις και τις επιχειρήσεις που βρίσκονται σε στάδιο

εκκίνησης στο κέντρο των μελημάτων της. Στα πλαίσια αυτά, η βελγική Προεδρία οργάνωσε πολλές εκδηλώσεις εστιασμένες στο ρόλο των ΜΜΕ, και ιδίως μια διάσκεψη που πραγματοποιήθηκε στη Louvain-la-Neuve στις 24 και 25 Οκτωβρίου 2001 με θέμα Χρηματοδότηση των ΜΜΕ: μια ευρωπαϊκή προσέγγιση.

2. Με την ευκαιρία της συνόδου του Συμβουλίου Ενέργεια/ Βιομηχανία στις 4-5 Δεκεμβρίου 2001, το Συμβούλιο μέσω διαφόρων συμπερασμάτων έθιξε τα ιδιαίτερα προβλήματα των μικρών και μεσαίων επιχειρήσεων:

- Συμπεράσματα του Συμβουλίου για τηνλοποίηση των στόχων της Λισσαβώνας στον τομέα της πολιτικής των επιχειρήσεων, με τα οποία το Συμβούλιο καλεί τα κράτη μέλη:

να επισκοπήσουν την εμπειρία των κρατών μελών που επέτυχανποδειγματικές επιδόσεις στην οικονομική ανάπτυξη και παραγωγικότητα από τα μέσα της δεκαετίας του 1990 και εντεύθεν, για να δουν ποια διδάγματα μπορούν να αποκομίσουν όσον αφορά τη χρήση και διάδοση των ΤΕΠ και ποιες δράσεις συνετέλεσαν στην ευκολότερη και ταχύτερη οικειοποίηση των ΤΠΕ από τις ευρωπαϊκές επιχειρήσεις και κυρίως από τις μικρομεσαίες

- και καλεί τα κράτη μέλη και την Επιτροπή:

να συνεχίσουν το έργο τους στον τομέα της συγκριτικής αξιολόγησης των επιχειρηματικών πολιτικών, ιδίως σε σχέση με τις μικρομεσαίες επιχειρήσεις, καθώς και την κατάρτιση των σχετικών πινάκων αποτελεσμάτων.

- Συμπεράσματα του Συμβουλίου σχετικά με την πρόσβαση των μικρών και μεσαίων επιχειρήσεων στη χρηματοδότηση, με τα οποία το Συμβούλιο καλεί την Επιτροπή:

- ναποθάλψει την τόνωση του επαγγελματισμού των διαφόρων παραγόντων του τομέα της χρηματαγοράς, εντοπίζοντας τις ορθές πρακτικές στον τομέα της δημόσιας και ιδιωτικής επαγγελματικής κατάρτισης·

- να διευκολύνει τις επαφές μεταξύ Τραπεζών, άλλων χρηματοδοτικών φορέων και ΜΜΕ, προκειμένου να θεσπισθεί ένας ευρωπαϊκός κώδικας συμπεριφοράς μεταξύ Τραπεζών και ΜΜΕ και έτσι να ενισχυθεί η αμοιβαία κατανόησή τους, και να καθορισθούν οι ορθότερες πρακτικές για την απλούστευση των διοικητικών διαδικασιών που συνδέονται με τη χρηματοδότηση ή τις δημόσιες εγγυήσεις·

- να προβαίνει, σε τακτική βάση, σε μετρήσεις σχετικά με την πρόσβαση των ΜΜΕ στη χρηματοδότηση·

- να διερευνήσει τρόπους για τη μείωση της ανισομερούς πληροφόρησης όσον αφορά τη ζήτηση και την προσφορά κεφαλαίων, εξετάζοντας ειδικότερα μεθοδολογίες εκτίμησης των κινδύνων οι οποίες θα είναι προσιτές, διαφανείς και προσαρμοσμένες στις απαιτήσεις των ΜΜΕ·

- να διερευνήσει τρόπους για την αύξηση της ρευστότητας των κεφαλαιαγορών·

- ναποβάλει μια πρώτη αξιολόγηση της προόδου το 2003.

- Συμπεράσματα του Συμβουλίου σχετικά με τις κρατικές ενισχύσεις, με τα οποία το Συμβούλιο καλεί τα κράτη μέλη:

να αναπροσανατολίσουν τις ενισχύσεις προς οριζόντιους στόχους, συμπεριλαμβανομένης της συνοχής και, οσάκις είναι σκόπιμο, προς τις μικρές και μεσαίες επιχειρήσεις (ΜΜΕ).

3. Με την ευκαιρία αυτή, το Συμβούλιο σημείωσε επίσης τις πληροφορίες που έδωσε η αυστριακή αντιπροσωπία σχετικά με τα δυνητικά αποτελέσματα της νέας συμφωνίας της Βασιλείας, η οποία αναμένεται να εγκριθεί προσεχώς.

4. Η ισπανική Προεδρία έχει ήδη προβλέψει την εγγραφή στην ημερήσια διάταξη του Συμβουλίου Βιομηχανίας/Ενέργειας που θα διεξαχθεί στις 6-7 Ιουνίου 2002, ενός σημείου που θα είναι αφιερωμένο στον Ευρωπαϊκό Χάρτη των ΜΜΕ, στο πλαίσιο της παρακολούθησης της εφαρμογής των αναμενομένων συμπερασμάτων του Ευρωπαϊκού Συμβουλίου της Βαρκελώνης, της 15ης-16ης Μαρτίου 2002.